b'\n_START_ARTICLE_\nUusmaurilainen tyyli\n_START_PARAGRAPH_\nUusmaurilainen tyyli on l\xc3\xa4nsimaisessa arkkitehtuurissa vaikuttanut suuntaus, joka oli osa 1800-luvun orientalismia ja romanttista kiinnostusta kaikkea historiallista ja vierasta kohtaan. Se haki vaikutteita islamilaisen maailman arkkitehtuurista, etenkin Espanjaa hallinneiden maurien t\xc3\xa4rkeimmist\xc3\xa4 rakennuksista, Granadan Alhambrasta ja Sevillan Alc\xc3\xa1zarista. N\xc3\xa4in ollen se kuuluu kertaustyyleihin._NEWLINE_Uusmaurilainen tyyli ei koskaan noussut l\xc3\xa4nsimaissa yht\xc3\xa4 vallitsevaksi kuin muut kertaustyylit. Tyyli\xc3\xa4 k\xc3\xa4ytettiin erityisiss\xc3\xa4 rakennuksissa, kuten synagogissa kautta Euroopan sek\xc3\xa4 joissakin teattereissa.'